# Victor Kupradze

Victor Kupradze (georgià: ვიქტორ დიმიტრის ძე კუპრაძე) (Kela, 2 de novembre de 1903 - Tbilisi, 25 d'abril de 1985) va ser un matemàtic soviètic.
Nascut en una família de modestos ferroviaris, va fer els estudia secundaris a la ciutat de Kutaissi, on va demostrar un gran talent per les matemàtiques i les ciències. Des de 1922 fins a 1927 va estudiar a la universitat estatal de Tbilisi mentre, paral·lelament, editava diverses revistes comunistes juvenils. Els cursos següents va ser assistent de Razmazde i de Muskhelixvili a la universitat, fins que el 1930 va ser enviat en missió científica a la universitat Estatal de Sant Petersburg, on va obtenir el doctorat el 1935. El 1936 va retornar a Tbilissi on, juntament amb Vèkua i Muskhelixvili, va liderar l'organització de l'Institut Matemàtic de Geòrgia. Va ser professor de la seva universitat fins al 1979 en que es va retirar, excepte el període 1941-1943 en el qual va servir en l'Exèrcit Roig durant la Segona Guerra Mundial. A més del seu treball científic va ocupar nombrosos càrrecs polítics, arribant fins i tot a ser ministre d'educació de Geòrgia (1944-1953) o president del deu Soviet Suprem (1954-1963). També va col·laborar en el restabliment de la Societat Georgiana de Matemàtiques, que va presidir des de 1962 fins a 1966.
En els seus treballs científics de mecànica i matemàtica aplicada va investigar, sobre tot, els problemes bàsics de la teoria de les equacions diferencials i integrals de la física matemàtica, interessant-se en problemes específics com els valors límits de l'equació d'oscil·lació, els problemes de difracció de l'ona magnètica, teoria de l'elasticitat, equacions integrals singulars simples i múltiples, i teoria de l'aproximació. Va publicar més d'un centenar d'obres, entre les quals hi ha cinc monografies en temes de matemàtica aplicada.

## Referències

* ↑ Gogishvili i Gharibashvili, 2013, p. 24.
* ↑ Бурчуладзе et al., 1986, p. 175.
* ↑ Gogishvili i Gharibashvili, 2013, p. 25.
* ↑ Бурчуладзе et al., 1986, p. 176.
* ↑ Gogishvili i Gharibashvili, 2013, p. 50.
* ↑ Duduchava, Natroshvili i Gogishvili, 2018, p. 45.
* ↑ Maugin, 2013, p. 189.
* ↑ Gogishvili i Gharibashvili, 2013, p. 30.
* ↑ Gogishvili i Gharibashvili, 2013, p. 31.
* ↑ Gogishvili i Gharibashvili, 2013, p. 32.
* ↑ Gogishvili i Gharibashvili, 2013, p. 33.
* ↑ Gogishvili i Gharibashvili, 2013, p. 34-35.

## Bibliografia

* Бурчуладзе, Т. В.; Векуа, Н. П.; Гегелиа, Т. Г.; Кудрявцев, Л. Д.; Никольский, С. М.; Соболев, С. Л.; Тихонов, А. Н. «Виктор Дмитриевич Купрадзе (некролог)» (en rus). Успехи математических наук, Vol. 41, Num. 2, 1986, pàg. 177-179. DOI: 10.1070/RM1986v041n02ABEH003244. ISSN: 0042-1316.
* Duduchava, Roland; Natroshvili, David; Gogishvili, Guram «Georgian Mathematical Union: History and Activity» (en anglès). EMS Newsletter, Vol. 12, Num. 110, 2018, pàg. 45-47. DOI: 10.4171/NEWS/110/14. ISSN: 1027-488X.
* Gogishvili, Guram; Gharibashvili, Irakli. «In the Service of Science and the Country (A Short Survey of the Life and Activities of Viktor Kupradze)». A: Guram Gogishvili. Irakli Garibashvili (eds.). Viktor Kupradze (1903-1985) Biobibliography (en georgià, anglès i rus). ეროვნული სამეცნიერო ბიბლიოთეკა, 2013, p. 24-36. ISBN 9789941022647.
* Maugin, Gérard A. Continuum Mechanics Through the Twentieth Century (en anglès). Springer, 2013. ISBN 978-94-007-6352-4.

## Enllaços externs

* O'Connor, John J.; Robertson, Edmund F. «Victor Kupradze» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Prof. Victor Kupradze». Andrea Razmadze Mathematical Institute. [Consulta: 14 juliol 2021]. (anglès)
* «ვიქტორ კუპრაძე». საქართველოს ბიოგრაფიულ ლექსიკონში. [Consulta: 14 juliol 2021]. (georgià)
* «ქუჩის ისტორიები: ვ. კუპრაძის ქუჩა». CyC.GE, 2018. Arxivat de l'original el 14 de juliol 2021. [Consulta: 14 juliol 2021]. (georgià)